**ЗАПОВЕД**

**№....................................2020 г.**

На основание чл. 25, ал. 4 от Закона за администрацията и чл. 3, ал. 1, т. 5 от Устройствения правилник на Министерството на околната среда и водите и във връзка с чл. 21д, ал. 3 и 4 от Закона за защита от вредното въздействие на химичните вещества и смеси

**ИЗМЕНЯМ И ДОПЪЛВАМ:**

Заповед № РД-289/27.05.2016 г. на министъра на околната среда и водите изменена и допълнена със Заповед № РД-147/28.02.2017 г., Заповед № РД-611/11.09.2017 г., Заповед № РД-224/23.04.2018 г., Заповед № РД-401/22.05.2019 г. и Заповед № РД – 145/14.02.2020 г. на министъра на околната среда и водите:

**I. В частта „Нареждам“ се създават т. 53 – 57, както следва:**

53. Делегирана директива (ЕС) 2020/360 на Комисията от 17 декември 2019 г. за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в платинирани платинени електроди, използвани за някои измервания на проводимостта (ОВ, L 67, 05.03.2020 г.);

54. Делегирана директива (ЕС) 2020/361 на Комисията от 17 декември 2019 г. за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на шествалентен хром като антикорозионна добавка в охлаждащата система от въглеродна стомана в абсорбционни хладилници (ОВ, L 67, 05.03.2020 г.);

55. Делегирана директива (ЕС) 2020/364 на Комисията от 17 декември 2019 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на кадмий в някои устойчиви на лъчение тръби за видеокамери (ОВ, L 67, 05.03.2020 г.);

56. Делегирана директива (ЕС) 2020/365 на Комисията от 17 декември 2019 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой и покрития за клеми, използвани в някои ръчно преносими двигатели с вътрешно горене (ОВ, L 67, 05.03.2020 г.);

57. Делегирана директива (ЕС) 2020/366 на Комисията от 17 декември 2019 година за изменение, с цел привеждане в съответствие с научно-техническия напредък, на приложение IV към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като термичен стабилизатор в поливинилхлорид, използван в някои медицински уреди за инвитро диагностика за анализ на кръв и други телесни течности и газове (ОВ, L 67, 05.03.2020 г.).

**II.** **В Приложение № 1 се правят следните изменения и допълнения:**

1. **В точка 9 в колона „Обхват и дати на прилагане“ се добавя следния текст:**

„Прилага се за категории 8, 9 и 11 и изтича на:

- 21 юли 2021 г. за изделия от категории 8 и 9, различни от медицински изделия за инвитро диагностика и промишлени прибори за контрол и управление;

- 21 юли 2023 г. за медицински изделия за инвитро диагностика от категория 8;

- 21 юли 2024 г. за промишлени прибори за контрол и управление от категория 9, и за категория 11.”

1. **Създава се точка „9, а)-I“ със следния текст:**

а) в колоната „Освобождаване“ се добавят думите:

„До 0,75% тегловно съдържание на шествалентен хром, използван като антикорозионна добавка в охлаждащия разтвор на охлаждащите системи от въглеродна стомана в абсорбционни хладилници (включително минибарове), проектирани да работят изцяло или отчасти с електрически подгревател със средна използвана входна мощност < 75 W при постоянни експлоатационни условия“

б) в колона „Обхват и дати на прилагане“ се добавя следния текст:

„Прилага се за категории 1-7 и 10 и изтича на 5 март 2021 г.“

1. **Създава се точка „9, а)-II“ със следния текст:**

а) в колоната „Освобождаване“ се добавят думите:

„До 0,75% тегловно съдържание на шествалентен хром, използван като антикорозионна добавка в охлаждащия разтвор на охлаждащите системи със средна използвана входна мощност ≥ 75 W при системи от въглеродна стомана в абсорбционни хладилници:

* + проектирани да работят изцяло или отчасти с електрически постоянни експлоатационни условия;
  + проектирани да работят изцяло с неелектрически подгревател.“

б) в колона „Обхват и дати на прилагане“ се добавя следния текст:

„Прилага се за категории 1-7 и 10 и изтича на 21 юли 2021 г.“

1. **Точка 41 се изменя както следва:**

а) Текстът в колона „Освобождаване“ се заменя със следния:

„Оловото в припой и покрития за клеми на електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели, които по технически причини трябва да бъдат монтирани направо върху коляновия вал или в картера или в цилиндъра на ръчно преносими двигатели с вътрешно горене(класове SH:1, SH:2, SH:3 от Директива 97/68/ЕО на Европейския парламент и на Съвета (\*)

б) В колона „Обхват и дати на прилагане“ се добавя следния текст:

„Прилага се за всички категории и изтича на:

* 31 март 2022 г. за категории 1—7, 10 и 11;
* 21 юли 2021 г. за изделия от категории 8 и 9, различни от медицински изделия за инвитро диагностика и промишлени прибори за контрол и управление;
* 21 юли 2023 г. за медицински изделия за инвитро диагностика от категория 8;
* 21 юли 2024 г. за промишлени прибори за контрол и управление от категория 9“

в) Добавя се бележка под черта със следния текст:

(\*) Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (ОВ L 59, 27.2.1998 г., стр. 1).“

**III. В Приложение № 2 се правят следните изменения и допълнения:**

1. **Точка 37 се изменя както следва:**

„Олово в платинирани платинени електроди, използвани за измерване на проводимостта, когато се прилага най-малко едно от следните условия:

а) широк спектър измервания, като обхватът на проводимостта покрива диапазон с разлика, по-голяма от 1 порядък (напр. обхват между 0,1 mS/m и 5 mS/m) в лабораторни приложения за неизвестни концентрации;

б) измервания на разтвори, при които се изисква точност от ± 1 % от диапазона на пробата и висока устойчивост на корозия на електрода за някой от следните случаи:

i) разтвори с киселинност < pH 1;

ii) разтвори с алкалност > pH 13;

iii) корозионно действащи разтвори, съдържащи халогенен газ;

в) измервания на проводимости над 100 mS/m, които трябва да бъдат извършени с преносими инструменти.

Изтича на 31 декември 2025 г.“

**2. Точка 41 се изменя както следва:**

„Олово, като термичен стабилизатор в поливинилхлорид (PVC), използван като базов материал в амперометрични, потенциометрични и кондуктометрични електрохимични датчици, които се използват в медицински уреди за инвитро диагностика за анализ на кръв и други телесни течности и газове.

Изтича на 31 март 2022 г.“

**3. Създава се точка 44 със следния текст:**

„Кадмий в устойчиви на лъчение тръби за видеокамери, предназначени за камери, чиято разделителна способност в центъра е по-голяма от 450 телевизионни реда, и които се използват в среда с експозиция на йонизиращо лъчение над 100 Gy/h и с обща доза над 100 kGy.“

Прилага се за категория 9. Изтича на 31 март 2027 г.“

Настоящата заповед се прилага:

* + от 1 септември 2020 г. по отношение на т. 44 от Приложение № 2, в съответствие със срока, посочен в чл. 2, параграф 1 от Делегирана директива (ЕС) 2020/364;
  + от 1 април 2021 г. по отношение на т.9, т.9а**)**-I, т.9а**)**-II, т.41 от Приложение № 1 и т.37, т.41 от Приложение № 2, в съответствие със срока, посочен в чл. 2, параграф 1 от Делегирана директива (ЕС) 2020/360 Делегирана директива (ЕС) 2020/361, Делегирана директива (ЕС) 2020/365 и Делегирана директива (ЕС) 2020/366.

Настоящата заповед да се обнародва в „Държавен вестник“ и да се публикува на интернет страницата на Министерство на околната среда и водите.

Контрол по изпълнението на настоящата заповед възлагам на директора на дирекция „Екологична оценка, оценка на въздействието върху околната среда и предотвратяване на замърсяването“.

Настоящата заповед е неразделна част от Заповед **№ РД-289/27.05.2016 г.** на министъра на околната среда и водите, изменена и допълнена със Заповед № РД-147/28.02.2017 г., Заповед № РД-611/11.09.2017 г., Заповед № РД-224/23.04.2018 г., Заповед № РД-401/22.05.2019 г. и Заповед № РД-145/14.02.2020 г. на министъра на околната среда и водите, която в останалите си части остава непроменена.

**ЕМИЛ ДИМИТРОВ**

*Министър на околната среда и водите*